Jernstøberiet Dania fyrer Jernstøberiet Dania i Aars fyrer knap 30 ansatte. - Der er tale om en manglende efterspørgsel, et dramatisk fald i ordretilgangen, siger direktør Poul Erik Haurum til TV2/Nord. - De sidste par år er det bare gået opad og opad, men nu er der tale om en vigende tendens, tilføjer han. Sæsonudsving Branchen har ofte oplevet sæsonudsving i 3. kvartal med deraf følgende fyringer, som så er rettet op vha. ordretilgang i 4. kvartal. Firmaprofil Firmaet blev grundlagt i 1947 og har siden 1970 været placeret i Aars, og beskæftiger flere hundrede medarbejdere. Dania er et dansk jernstøberi med ekspertise i serieproduktion af emner i støbejern også kaldet jernstøbegods. Støbegodset fremstilles i gråjern og SG-jern. Deres force er hydraulikgods. Firmaet tilbyder alle former for CNC bearbejdning.

Opsummering:
På grund af manglende efterspørgsel til ordrebogen, har jernstøberiet Dania i dag fyret knap 30 medarbejdere i produktionen.